ประกาศกรมสรรพากรประกาศกรมสรรพากรเรื่องโครงสร้าง การจัดองค์กรในการดำเนินงาน สรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสารของกรมสรรพากร[๑] ด้วยมีกฎกระทรวงแบ่งส่วนราชการกรมสรรพากรกระทรวงการคลัง พ.ศ. ๒๕๕๑ ลงวันที่ ๒๓ มกราคม พ.ศ. ๒๕๕๑ กำหนดให้มีการแบ่งส่วนราชการกรมสรรพากรโดยมีการจัดองค์กรในการดำเนินการ อำนาจหน้าที่ของแต่ละหน่วยงานและระเบียบสำนักนายกรัฐมนตรี ว่าด้วยการตรวจราชการ พ.ศ. ๒๕๔๘ ระเบียบกรมสรรพากรว่าด้วยการตรวจราชการ พ.ศ. ๒๕๔๗ ระเบียบกรมสรรพากร ว่าด้วยการตรวจราชการ (ฉบับที่ ๒)พ.ศ. ๒๕๔๘ เพื่อให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐กรมสรรพากรจึงมีประกาศ ดังนี้ข้อ ๑ให้ยกเลิก(๑) ประกาศกรมสรรพากร เรื่อง โครงสร้างการจัดองค์กรในการดำเนินงาน สรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสารของกรมสรรพากร ลงวันที่ ๒๔ ตุลาคม พ.ศ.๒๕๔๕(๒) ประกาศกรมสรรพากร เรื่อง โครงสร้างการจัดองค์กรในการดำเนินงาน สรุปอำนาจหน้าที่ที่สำคัญ วิธีการดำเนินงานและสถานที่ติดต่อเพื่อขอรับข้อมูลข่าวสารของกรมสรรพากร (ฉบับที่ ๒) ลงวันที่ ๓พฤษภาคม พ.ศ. ๒๕๔๙ข้อ ๒โครงสร้างการจัดองค์กรในการดำเนินงานของกรมสรรพากรมีดังนี้(๑) สำนักบริหารกลาง(๒) สำนักกฎหมาย(๓) สำนักงานสรรพากรพื้นที่ตามที่รัฐมนตรีประกาศกำหนด(๔) สำนักงานสรรพากรพื้นที่สาขาตามที่รัฐมนตรีประกาศกำหนด(๕) - (๑๖) สำนักงานสรรพากรภาค ๑ - ๑๒ ตามที่รัฐมนตรีประกาศกำหนด(๑๗) สำนักตรวจสอบภาษีกลาง(๑๘) สำนักเทคโนโลยีสารสนเทศ(๑๙) สำนักบริหารการคลังและรายได้(๒๐) สำนักบริหารการเสียภาษีทางอิเล็กทรอนิกส์(๒๑) สำนักบริหารทรัพยากรบุคคล(๒๒) สำนักบริหารภาษีธุรกิจขนาดใหญ่(๒๓) สำนักมาตรฐานการกำกับและตรวจสอบภาษี(๒๔) สำนักมาตรฐานการจัดเก็บภาษี(๒๕) สำนักมาตรฐานการสอบบัญชีภาษีอากร(๒๖) สำนักวิชาการแผนภาษี(๒๗) สำนักสืบสวนและคดี(๒๘) สำนักอุทธรณ์ภาษี(๒๙) กลุ่มพัฒนาระบบบริหาร(๓๐) กลุ่มตรวจสอบภายใน(๓๑)กลุ่มบริหารการคืนภาษีมูลค่าเพิ่มให้แก่นักท่องเที่ยว(๓๒) งานตรวจราชการข้อ ๓อำนาจหน้าที่และวิธีการดำเนินงานของหน่วยงานในสังกัดกรมสรรพากรมี ดังนี้(๑) สำนักบริหารกลางมีอำนาจหน้าที่เกี่ยวกับราชการทั่วไปของกรมและราชการที่มิได้แยกให้เป็นหน้าที่ของส่วนราชการใดโดยเฉพาะอำนาจหน้าที่ดังกล่าวให้รวมถึง(ก) ปฏิบัติงานสารบรรณของกรม(ข)ดำเนินการเกี่ยวกับงานช่วยอำนวยการและงานเลขานุการของกรม(ค) ประชาสัมพันธ์และเผยแพร่กิจกรรมความรู้ความก้าวหน้า ข้อมูลข่าวสารและผลงานของกรม(ง)ให้บริการค้นหรือคัดแบบแสดงรายการเสียภาษีอากรแก่ผู้เสียภาษีอากรรวมทั้งให้บริการค้นคัด หรือให้ยืมแบบแสดงรายการภาษีอากรแก่หน่วยงานตรวจสอบภาษีอากร(จ)เก็บรักษาแบบแสดงรายการภาษีอากรของผู้เสียภาษีอากรเฉพาะผู้ที่มีภูมิลำเนาในเขตกรุงเทพมหานครและสำนวนการตรวจสอบภาษีอากรที่ดำเนินการเสร็จเรียบร้อยแล้วตลอดจนพัฒนารูปแบบในการจัดเก็บ(ฉ) เป็นศูนย์การให้บริการข้อมูลภาษีอากรที่อยู่ในความรับผิดชอบของกรมแก่ผู้มีหน้าที่เสียภาษีอากรและประชาชน(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) สำนักกฎหมาย มีอำนาจหน้าที่ ดังต่อไปนี้(ก) ดำเนินการเกี่ยวกับกฎหมาย และระเบียบอื่นที่เกี่ยวข้องในการจัดเก็บภาษีอากรเพื่อให้เป็นไปตามนโยบายการจัดเก็บภาษีอากร(ข)ดำเนินการเกี่ยวกับงานนิติกรรมและสัญญาของกรมที่มิได้แยกให้เป็นหน้าที่ของกองหรือส่วนราชการใดโดยเฉพาะ(ค) กำกับ ติดตามและควบคุมการปฏิบัติงานด้านกฎหมายภาษีอากร(ง) ดำเนินการวิเคราะห์กฎหมายภาษีอากรและธุรกรรมต่างๆ ทั้งในประเทศและต่างประเทศ เพื่อนำมาพัฒนาปรับปรุงการจัดเก็บภาษีอากร(จ)พัฒนามาตรฐานระบบกฎหมายภาษีอากรและการปฏิบัติงานด้านกฎหมายภาษีอากร(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) สำนักงานสรรพากรพื้นที่มีอำนาจหน้าที่ภายในเขตท้องที่รับผิดชอบดังต่อไปนี้(ก) วางแผนปฏิบัติการและประเมินผลเพื่อการบริหารงานจัดเก็บภาษีอากรให้เป็นไปตามนโยบาย แผนงาน และเป้าหมายของกรมและสำนักงานสรรพากรภาค(ข) กำกับดูแลผู้เสียภาษีเป็นรายผู้ประกอบการตรวจปฏิบัติการ และตรวจสอบภาษีอากรสำหรับรายที่อยู่ในความรับผิดชอบ(ค) ดำเนินการเกี่ยวกับการเร่งรัดภาษีอากรค้างและดำเนินคดีแก่ผู้เสียภาษีอากร รวมทั้งตอบข้อหารือทางภาษีอากร(ง) กำกับ ติดตามและควบคุมการปฏิบัติงานของสำนักงานสรรพากรพื้นที่สาขา(จ) พิจารณาคืนเงินภาษีอากร(ฉ) ปฏิบัติงานด้านกรรมวิธีภาษี(ช) ประชาสัมพันธ์ และเผยแพร่ข่าวสาร ความรู้และความเข้าใจเกี่ยวกับภาษีอากร(ซ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) สำนักงานสรรพากรพื้นที่สาขา มีอำนาจหน้าที่ภายในเขตท้องที่สาขาที่รับผิดชอบดังต่อไปนี้(ก) รับชำระภาษีอากร คืนเงินภาษีอากรและปฏิบัติงานด้านกรรมวิธีภาษีอื่น ๆ ตามที่ได้รับมอบหมาย(ข)ตรวจสอบธุรกิจหรือการประกอบการค้าขนาดเล็กของผู้มีหน้าที่เสียภาษีเงินได้บุคคลธรรมดา(ค) สำรวจและติดตามแหล่งภาษีอากรและผู้มีหน้าที่เสียภาษีอากรเพื่อให้มีการเสียภาษีอากรที่ถูกต้องตามกฎหมาย(ง) ดำเนินการเกี่ยวกับการเร่งรัดภาษีอากรค้าง(จ) ปฏิบัติงานด้านการเงินและการบัญชีสรรพากร(ฉ)ประชาสัมพันธ์และให้คำแนะนำเกี่ยวกับการจัดเก็บภาษีอากร(ช) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕) - (๑๖) สำนักงานสรรพากรภาค ๑ - ๑๒มีอำนาจหน้าที่ในเขตท้องที่ที่รับผิดชอบ ดังต่อไปนี้(ก)วางแผนและประเมินผลเพื่อการบริหารงานจัดเก็บภาษีอากรให้เป็นไปตามนโยบาย แผนงานและเป้าหมายของกรม(ข) วางแผนและควบคุมการดำเนินการเร่งรัดหนี้ภาษีอากรค้างของสำนักงานสรรพากรพื้นที่(ค) กำกับ ติดตามและควบคุมการปฏิบัติงานของหน่วยงานที่อยู่ในความรับผิดชอบซึ่งประกอบด้วยสำนักงานสรรพากรพื้นที่และสำนักงานสรรพากรพื้นที่สาขาเพื่อให้เป็นไปตามนโยบาย แผนงาน และเป้าหมายที่กำหนดไว้(ง) ดำเนินการออกหนังสือรับรองการหักภาษี ณที่จ่ายและหนังสือรับรองการมีถิ่นที่อยู่ในประเทศไทยของผู้มีหน้าที่เสียภาษีอากรและผู้มีหน้าที่นำส่งภาษีอากรเป็นภาษาอังกฤษ(จ)ดำเนินการเกี่ยวกับงานคดีและพิจารณาอุทธรณ์ภาษีอากร(ฉ) ตอบข้อหารือทางภาษีอากร(ช) ดำเนินการเกี่ยวกับการบริหารงานบุคคลการพัฒนาบุคคล การเงิน การบัญชี การงบประมาณ การพัสดุ อาคารสถานที่และยานพาหนะของสำนักงานสรรพากรภาค สำนักงานสรรพากรพื้นที่และสำนักงานสรรพากรพื้นที่สาขา(ซ) ปฏิบัติงานด้านกรรมวิธีภาษีและด้านสารสนเทศรวมทั้งเป็นศูนย์ข้อมูลการจัดเก็บภาษีอากรของสำนักงานสรรพากรพื้นที่และสำนักงานสรรพากรพื้นที่สาขา(ฌ) ให้คำปรึกษา แนะนำและสนับสนุนทางวิชาการแก่สำนักงานสรรพากรพื้นที่ และสำนักงานสรรพากรพื้นที่สาขา(ญ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๗) สำนักตรวจสอบภาษีกลางมีอำนาจหน้าที่ดังต่อไปนี้(ก) ตรวจสอบภาษีอากรทั่วราชอาณาจักรกรณีที่มีการประกอบการครอบคลุมหลายพื้นที่กรณีที่สำนักงานสรรพากรพื้นที่ไม่สามารถดำเนินการได้หรือที่ได้รับมอบหมายเป็นกรณีพิเศษและกรณีธุรกิจนอกระบบ รวมทั้งการขยายผลจากการปราบปรามและตรวจสอบของหน่วยงานอื่นที่เกี่ยวข้อง(ข) ตรวจปฏิบัติการทั่วไปเพื่อตรวจสอบความถูกต้องของใบกำกับภาษีทั่วราชอาณาจักรรวมทั้งประเมินเรียกเก็บภาษีมูลค่าเพิ่มจากผู้มีหน้าที่ต้องเสีย(ค) ประมวลข้อมูลเพื่อการตรวจสอบภาษีอากรส่งให้หน่วยงานสรรพากรทั่วราชอาณาจักรใช้ในการบริหารจัดเก็บภาษีอากร(ง) จัดเตรียมแผนเพื่อเข้าทำการตรวจค้น ยึดหรืออายัดบัญชีเอกสาร เพื่อการตรวจสอบภาษีอากร(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๘) สำนักเทคโนโลยีสารสนเทศมีอำนาจหน้าที่ดังต่อไปนี้(ก) วางแผนและพัฒนาระบบเทคโนโลยีสารสนเทศของกรมเพื่อประโยชน์ในการบริหารจัดการสารสนเทศและให้บริการแก่ประชาชน(ข)เป็นศูนย์ข้อมูลและประมวลผลการจัดเก็บภาษีอากรของกรมและประยุกต์เทคโนโลยีสมัยใหม่สำหรับการจัดเก็บภาษีอากร(ค) ให้การสนับสนุนทางวิชาการเกี่ยวกับระบบเทคโนโลยีสารสนเทศให้แก่หน่วยงานของกรมซึ่งปฏิบัติงานด้วยเครื่องคอมพิวเตอร์(ง)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๙) สำนักบริหารการคลังและรายได้มีอำนาจหน้าที่ดังต่อไปนี้(ก) ดำเนินการเกี่ยวกับการเงิน การบัญชีการงบประมาณ การพัสดุอาคารสถานที่และยานพาหนะของกรมที่มิได้กำหนดให้เป็นหน้าที่ของสำนักงานสรรพากรภาค(ข) รับชำระค่าธรรมเนียม ค่าปรับ และรายได้อื่น ๆตลอดจนเก็บรักษาเงินสด และเช็คที่ได้รับการชำระดังกล่าว(ค) ควบคุมการรับชำระภาษีอากรของธนาคารพาณิชย์ในเขตกรุงเทพมหานครตลอดจนตรวจสอบความถูกต้องของเงินภาษีอากรที่ชำระผ่านระบบเครือข่ายอินเทอร์เน็ตสื่ออิเล็กทรอนิกส์ระบบไปรษณีย์ หรือระบบธนาคาร(ง)ดำเนินการเกี่ยวกับการคืนภาษีเงินได้บุคคลธรรมดาภาษีเงินได้นิติบุคคลภาษีมูลค่าเพิ่ม และภาษีเงินได้ปิโตรเลียม(จ)ดำเนินการเกี่ยวกับเงินภาษีมูลค่าเพิ่มเพื่อโอนให้แก่องค์การบริหารส่วนจังหวัดกรณีผู้ประกอบการยื่นแบบแสดงรายการและชำระภาษีผ่านทางอินเทอร์เน็ตเงินรายได้แผ่นดินเพื่อชดใช้เงินทดรองจ่ายที่กรมศุลกากรจ่ายคืนเงินภาษีมูลค่าเพิ่มแก่ผู้นำเข้าผู้ส่งออกและเงินรายได้แผ่นดินประเภทภาษีมูลค่าเพิ่มเพื่อโอนให้กรมส่งเสริมการปกครองท้องถิ่นกระทรวงมหาดไทย(ฉ) จัดพิมพ์และควบคุมการเบิกจ่ายอากรแสตมป์ตลอดจนควบคุมและจัดเก็บอากรตามกฎหมายว่าด้วยอากรรังนกอีแอ่น(ช) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๐) สำนักบริหารการเสียภาษีทางอิเล็กทรอนิกส์มีอำนาจหน้าที่ดังต่อไปนี้(ก)บริหารงานในกระบวนการยื่นแบบแสดงรายการภาษีอากรและการชำระภาษีผ่านทางอิเล็กทรอนิกส์ ตลอดจนประเมินผลการบริหารงาน(ข) ให้บริการข้อมูลข่าวสารและความรู้เกี่ยวกับภาษีสรรพากรการยื่นแบบแสดงรายการภาษีอากร และการชำระภาษีผ่านทางอิเล็กทรอนิกส์(ค)ให้บริการออกใบรับรองอิเล็กทรอนิกส์ให้แก่ผู้เสียภาษีอากรเพื่อให้เป็นไปตามกฎหมายว่าด้วยธุรกรรมทางอิเล็กทรอนิกส์(ง) พัฒนาการยื่นแบบแสดงรายการภาษีอากรและชำระภาษีผ่านทางอิเล็กทรอนิกส์(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๑) สำนักบริหารทรัพยากรบุคคลมีอำนาจหน้าที่ดังต่อไปนี้(ก)จัดทำแผนกลยุทธ์การบริหารทรัพยากรบุคคลให้สอดคล้องกับยุทธศาสตร์ของกรม(ข)ดำเนินการเกี่ยวกับการบริหารงานบุคคลที่มิได้กำหนดให้เป็นหน้าที่ของสำนักงานสรรพากรภาคการเสริมสร้างวินัย และการรักษาระบบคุณธรรม(ค) ดำเนินการพัฒนาระบบข้อมูลสารสนเทศด้านบุคลากรและทะเบียนประวัติบุคลากรของกรมสรรพากร(ง) ดำเนินการเกี่ยวกับการศึกษา วิเคราะห์และพัฒนาระบบการบริหาร องค์ความรู้เพื่อพัฒนาสมรรถนะบุคลากรของกรม(จ)ดำเนินการเกี่ยวกับการฝึกอบรมและพัฒนาบุคลากรของกรมและบุคคลภายนอกที่เกี่ยวข้องเกี่ยวกับภาษีอากรที่อยู่ในความรับผิดชอบของกรม(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๒) สำนักบริหารภาษีธุรกิจขนาดใหญ่มีอำนาจหน้าที่ดังต่อไปนี้(ก) บริหารการจัดเก็บภาษีอากรการวางแผนการปฏิบัติงาน การกำกับดูแล ผู้เสียภาษีอากร การเร่งรัดภาษีอากรค้างการตรวจสอบภาษีอากร และการตรวจปฏิบัติการทางภาษีอากรตลอดจนประเมินผลการดำเนินการดังกล่าวเพื่อให้เป็นไปตามนโยบายแผนงาน และเป้าหมายของกรม(ข) ปฏิบัติงานกรรมวิธีภาษีและพิจารณาคืนเงินภาษีอากร(ค)ดำเนินการวิเคราะห์และตรวจสอบภาษีอากรกรณีการกำหนดราคาโอนของนิติบุคคลข้ามชาติ(ง)ให้บริการทางกฎหมายรวมทั้งตอบข้อหารือทางภาษีอากรแก่ผู้เสียภาษีอากรและดำเนินคดีแก่ผู้เสียภาษีอากรที่ชำระภาษีอากรไม่ถูกต้อง(จ) ออกหนังสือรับรองการหักภาษี ณ ที่จ่ายและหนังสือรับรองการมีถิ่นที่อยู่ในประเทศไทยของผู้มีหน้าที่เสียภาษีอากรและผู้มีหน้าที่นำส่งภาษีอากร(ฉ) รับเรื่องและพิจารณาอุทธรณ์ภาษีอากร ตลอดจนพิจารณางดหรือลดเบี้ยปรับเงินเพิ่มและการทุเลาภาษีอากรสำหรับผู้เสียภาษีอากรที่อยู่ในความรับผิดชอบ(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๓) สำนักมาตรฐานการกำกับและตรวจสอบภาษีมีอำนาจหน้าที่ดังต่อไปนี้(ก) พัฒนามาตรฐาน หลักเกณฑ์ วิธีการและขั้นตอนการปฏิบัติงาน ทุกระบบงานซึ่งเกี่ยวกับระบบงานการกำกับดูแลการตรวจปฏิบัติการ และการตรวจสอบภาษีอากร(ข) กำหนดกลยุทธ์ แผนงาน เป้าหมายบริหารงานติดตามและประเมินผลในทุกระบบงานตาม (ก)(ค) กำกับ ติดตามประเมินผล และควบคุมการปฏิบัติงานของหน่วยงานสรรพากรให้เป็นไปตามนโยบายแผนงาน มาตรฐาน หลักเกณฑ์ วิธีการ และขั้นตอนที่กำหนดของทุกระบบงานตาม (ก)(ง)ดำเนินการเพื่อนำเทคโนโลยีสมัยใหม่เข้ามาประยุกต์ใช้กับงานทุกระบบตาม (ก)(จ) ให้คำปรึกษา แนะนำ สนับสนุนทางวิชาการและวิธีการปฏิบัติงานแก่หน่วยงานสรรพากร(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๔) สำนักมาตรฐานการจัดเก็บภาษีมีอำนาจหน้าที่ดังต่อไปนี้(ก) พัฒนามาตรฐาน หลักเกณฑ์ วิธีการและขั้นตอนการปฏิบัติงาน ทุกระบบงานซึ่งเกี่ยวกับระบบงานกรรมวิธีภาษีการเงินและการบัญชีสรรพากร การหักภาษี ณ ที่จ่าย และคืนภาษีการเร่งรัดภาษีอากรค้างรวมทั้งงานรายได้ของส่วนท้องถิ่น(ข) กำหนดกลยุทธ์ แผนงาน เป้าหมายบริหารงานติดตามและประเมินผลในทุกระบบงานตาม (ก)(ค) กำกับ ติดตามประเมินผล และควบคุมการปฏิบัติงานของหน่วยงานสรรพากรให้เป็นไปตามนโยบายแผนงาน มาตรฐาน หลักเกณฑ์ วิธีการ และขั้นตอนที่กำหนดของทุกระบบงานตาม (ก)(ง)ดำเนินการเพื่อนำเทคโนโลยีสมัยใหม่เข้ามาประยุกต์ใช้กับทุกระบบงานตาม (ก)(จ) ให้คำปรึกษา แนะนำ สนับสนุนทางวิชาการและวิธีการปฏิบัติงานแก่หน่วยงานสรรพากร(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๕) สำนักมาตรฐานการสอบบัญชีภาษีอากรมีอำนาจหน้าที่ดังต่อไปนี้(ก)กำหนดคุณสมบัติและดำเนินการเพื่อสรรหาผู้สอบบัญชีภาษีอากร(ข) กำหนด ปรับปรุง และพัฒนา หลักเกณฑ์มาตรฐานและวิธีการปฏิบัติงานรวมทั้งระเบียบและแนวทางปฏิบัติที่เกี่ยวข้องของผู้ตรวจสอบและรับรองบัญชี(ค)จัดให้มีการอบรมและพัฒนาหลักสูตรการอบรมสำหรับผู้ตรวจสอบและรับรองบัญชี(ง) ตรวจสอบ กำกับและควบคุมการปฏิบัติงานของผู้ตรวจสอบและรับรองบัญชีให้เป็นไปตามมาตรฐานที่กำหนด(จ)จัดทำเอกสารและเผยแพร่ข้อมูลข่าวสารแก่ผู้ตรวจสอบและรับรองบัญชีนิติบุคคลและผู้สนใจทั่วไป(ฉ) กำหนดแผนงาน เป้าหมายติดตามและประเมินผลการปฏิบัติงาน ผู้ตรวจสอบและรับรองบัญชี(ช)ดำเนินการเพื่อเป็นศูนย์ข้อมูลและประมวลผลการปฏิบัติงานของผู้ตรวจสอบและรับรองบัญชีเพื่อการตรวจสอบภาษีอากร(ซ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๖) สำนักวิชาการแผนภาษีมีอำนาจหน้าที่ดังต่อไปนี้(ก)กำหนดนโยบายภาษีอากรด้านภาษีสรรพากรให้สอดคล้องกับนโยบายของรัฐบาลและกระทรวงการคลัง(ข) จัดทำอนุสัญญาเพื่อการเว้นการเก็บภาษีซ้อน(ค) กำหนดกลยุทธ์และจัดทำแผนปฏิบัติราชการเพื่อบริหารจัดเก็บภาษีอากรให้สอดคล้องกับแผนบริหารราชการแผ่นดิน(ง) ศึกษา วิเคราะห์และจัดทำประมาณการจัดเก็บภาษี พร้อมทั้งติดตามประเมินผลการจัดเก็บภาษีอากรให้สอดคล้องกับประมาณการที่ได้กำหนดไว้(จ) ศึกษา วิเคราะห์และเสนอแนะแนวทางในการกำหนดระเบียบและแนวปฏิบัติสำหรับธุรกิจหรือการประกอบการค้าขนาดกลางและขนาดเล็กของผู้มีหน้าที่เสียภาษีอากรเพื่อหน่วยงานที่เกี่ยวข้องดำเนินการต่อไป(ฉ) พัฒนาระบบการบริหารต่าง ๆที่ไม่อยู่ในความรับผิดชอบของหน่วยงานใดเพื่อนำมาประยุกต์ในการบริหารจัดการของกรม(ช) เสนอแนะแนวทางและจัดทำแผนการบริหารทรัพยากรพร้อมทั้งประเมินผลการปฏิบัติงานตามแผนงานที่ได้กำหนดไว้(ซ)พัฒนาและกำหนดงบประมาณรายจ่ายของกรมให้สอดคล้องกับนโยบายและแผนของกรม(ฌ)ประสานการเชื่อมโยงข้อมูลกับหน่วยงานภายนอกอื่น ๆเพื่อการบูรณาการข้อมูลผู้ประกอบการเข้าด้วยกัน(ญ) วางแผนกลยุทธ์ แผนปฏิบัติงานและประเมินผลเกี่ยวกับการสำรวจแหล่งภาษีอากร(ฎ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๗) สำนักสืบสวนและคดีมีอำนาจหน้าที่ดังต่อไปนี้(ก) กำกับ ติดตาม และควบคุมการปฏิบัติงานคดีการบังคับทางปกครอง การสืบสวนและตรวจค้น(ข) กำหนดหลักเกณฑ์และแนวทางในการดำเนินคดีการบังคับทางปกครอง การสืบสวนและการตรวจค้น(ค) ศึกษาและวิเคราะห์กฎหมาย กฎ ระเบียบ คำสั่งและคำพิพากษาศาล เพื่อปรับปรุงและพัฒนาการปฏิบัติงานคดี การบังคับทางปกครองการสืบสวน และการตรวจค้น(ง) ตรวจสอบการหลีกเลี่ยงการเสียภาษีอากรรวมทั้งตรวจค้นและยึดเอกสารหลักฐานที่เกี่ยวข้องกับการดำเนินการดังกล่าว(จ) สืบสวนและรวบรวมพยานหลักฐานในการดำเนินคดี(ฉ) พิจารณาดำเนินคดี แก้ต่างคดีทั่วราชอาณาจักรและดำเนินการเกี่ยวกับการระงับข้อพิพาทโดยอนุญาโตตุลาการ(ช) ให้คำปรึกษา แนะนำ สนับสนุนทางวิชาการและวิธีการปฏิบัติงานแก่หน่วยงานสรรพากร(ซ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๘) สำนักอุทธรณ์ภาษี มีอำนาจหน้าที่ดังต่อไปนี้(ก)กำหนดหลักเกณฑ์และแนวทางในการพิจารณาอุทธรณ์ภาษีอากรและการพิจารณางดหรือลดเบี้ยปรับเงินเพิ่ม(ข) กำกับ ติดตามและควบคุมการปฏิบัติงานอุทธรณ์ภาษีอากร และการงดหรือลดเบี้ยปรับเงินเพิ่ม(ค)วิเคราะห์ผลการวินิจฉัยอุทธรณ์ของคณะกรรมการพิจารณาอุทธรณ์ คำพิพากษา ศาลฎีกาและกฎหมายเกี่ยวกับภาษีอากรเพื่อวางแนวทางในการพิจารณาอุทธรณ์ให้เป็นมาตรฐานเดียวกัน(ง) ดำเนินการเกี่ยวกับการอุทธรณ์ภาษีอากร(จ) พิจารณางดหรือลดเบี้ยปรับเงินเพิ่ม(ฉ) ให้คำปรึกษาแนะนำสนับสนุนทางวิชาการและวิธีการปฏิบัติงานแก่หน่วยงานสรรพากร(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒๙) กลุ่มพัฒนาระบบบริหารมีอำนาจหน้าที่ดังต่อไปนี้(ก) เสนอแนะให้คำปรึกษาแก่อธิบดีกรมสรรพากรเกี่ยวกับยุทธศาสตร์การพัฒนาระบบราชการภายในกรม(ข) ติดตามประเมินผลและจัดทำรายงานเกี่ยวกับการพัฒนาระบบราชการในกรม(ค)ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานในสังกัดกรม(ง) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓๐) กลุ่มตรวจสอบภายในมีอำนาจหน้าที่ดังต่อไปนี้(ก) ดำเนินการเกี่ยวกับการตรวจสอบด้านการบริหารการเงิน และการบัญชีของกรม(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓๑)กลุ่มบริหารการคืนภาษีมูลค่าเพิ่มให้แก่นักท่องเที่ยว มีอำนาจหน้าที่ดังต่อไปนี้(ก)ดำเนินการและตรวจสอบความถูกต้องเกี่ยวกับการคืนภาษีมูลค่าเพิ่มให้แก่นักท่องเที่ยว(ข)วางแผนและกำหนดมาตรฐานการตรวจสอบการคืนภาษีมูลค่าเพิ่มให้แก่นักท่องเที่ยวอย่างเป็นระบบรวมทั้งพัฒนาและปรับปรุงระบบการคืนภาษีมูลค่าเพิ่มดังกล่าวให้มีความโปร่งใสและเทียบเท่ามาตรฐานสากล(ค)ให้คำแนะนำปรึกษาเกี่ยวกับระบบการคืนภาษีมูลค่าเพิ่มให้แก่นักท่องเที่ยว(ง)กำกับและติดตามการดำเนินการของผู้ประกอบการในระบบการคืนภาษีมูลค่าเพิ่มให้แก่นักท่องเที่ยว(จ) บริหารจัดการฐานข้อมูลเกี่ยวกับการคืนภาษีและให้บริการรับชำระภาษีอากรค้างของคนต่างด้าวซึ่งถูกระงับการเดินทางออกนอกประเทศ(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓๒) งานตรวจราชการ มีอำนาจหน้าที่ดังต่อไปนี้(ก)วิเคราะห์และประเมินผลรายงานการตรวจราชการของหน่วยงานในสังกัด(ข)ตรวจสอบการปฏิบัติงานตามระเบียบของเจ้าหน้าที่ทุกหน่วยงาน(ค) ติดตามผลการปฏิบัติงานตามนโยบายของกรมสรรพากร(ง) ประสานงานและติดตามให้เจ้าหน้าที่ปฏิบัติตามข้อเสนอแนะของสำนักงานตรวจเงินแผ่นดิน(สตง.)เกี่ยวกับข้อทักท้วงให้หน่วยงานสรพากรแก้ไขการปฏิบัติราชการให้ถูกต้องตามระเบียบ(จ) ปฏิบัติงานอื่นที่ได้รับมอบหมายข้อ ๔สถานที่ติดต่อเพื่อขอรับคำแนะนำหรือข้อมูลข่าวสารของกรมสรรพากรและหน่วยงานในสังกัด(๑) ส่วนประชาสัมพันธ์ สำนักบริหารกลาง(๒) ฝ่ายบริหารงานทั่วไป สำนักงานสรรพากรภาค(๓) ส่วนบริหารงานทั่วไป สำนักงานสรรพากรพื้นที่(๔) ฝ่ายหรืองานบริหารงานทั่วไปสำนักงานสรรพากรพื้นที่สาขาข้อ ๕ประกาศนี้ให้มีผลใช้บังคับตั้งแต่วันที่ ๒๓มกราคม พ.ศ. ๒๕๕๑ เป็นต้นไปประกาศณ วันที่ ๒๓ มกราคม พ.ศ. ๒๕๕๒วินัยวิทวัสการเวชอธิบดีกรมสรรพากรปริยานุช/ผู้จัดทำ๖พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๖๕ ง/หน้า ๓๖/๑ พฤษภาคม ๒๕๕๒